02020R2015 — DA — 01.01.2022 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

KOMMISSIONENS DELEGEREDE FORORDNING (EU) 2020/2015

af 21. august 2020

om de nærmere bestemmelser for gennemførelsen af landingsforpligtelsen i fiskeriet efter visse arter i de vestlige farvande i perioden 2021-2023







KAPITEL I

ALMINDELIGE BESTEMMELSER

Artikel 1

Gennemførelse af landingsforpligtelsen

▼M1

I EU-farvandene i de nordvestlige farvande (ICES-underområde 5, 6 og 7), de sydvestlige farvande (ICES-underområde 8, 9 og 10 (farvandene omkring Azorerne) samt CECAF-afsnit 34.1.1, 34.1.2 og 34.2.0 (farvandene omkring Madeira og De Kanariske Øer) anvendes den landingsforpligtelse, der er fastsat i artikel 15, stk. 1, i forordning (EU) nr. 1380/2013, i det demersale og pelagiske fiskeri i henhold til denne forordning for perioden 2021-2023.

▼B

Artikel 2

Definitioner

1. »Flamsk panel« (Flemish panel): den sidste koniske netsektion på et bomtrawl, hvis: — bageste del er direkte fastgjort til fangstposen — øvre og nedre netsektioner har en maskestørrelse på mindst 120 mm målt mellem knuderne og — udstrakte længde måler mindst 3 m.

2. »Seltra-panel«: en selektionsanordning, der: — består af et overpanel med en maskestørrelse på mindst 270 mm (diamantmasket) eller et overpanel med en maskestørrelse på mindst 300 mm (kvadratmasket) placeret i en kassesektion med fire paneler, i fangstposens lige del — er mindst 3 m lang — er placeret højst 4 m fra bindestrikken og — er lige så bred som overvingen på trawlets kassesektion (dvs. fra sømline til sømline).

3. »Netgrid-sorteringsrist«: en selektionsanordning, der består af en sektion med fire paneler placeret i et trawl med to paneler med et skråt diamantmasket panel med en maskestørrelse på mindst 200 mm, der fører til et flugthul øverst i trawlet.

4. »CEFAS Netgrid«: en Netgrid-sorteringsrist, der er udviklet af The Centre for Environment, Fisheries and Aquaculture Science for catches of Nephrops in the Irish Sea.

5. »Flip-flap-trawl«: et trawl, der er udstyret med en netrist, der er udformet således, at den reducerer fangster af torsk, kuller og hvilling i fiskeriet efter jomfruhummer.

6. »Flip-op-rup«: en konstruktionsændring af demersale bomtrawl med det formål at bidrage til, at trawlet ikke opsamler sten og rullesten, som beskadiger både redskaber og fangster.

7. »Benthos exit-panel«: et panel med større masker eller kvadratmasker, der er placeret i trawlets underpanel, sædvanligvis et bomtrawl, og som har til formål at lade bentiske organismer og havbundsmateriale slippe ud, før det når ned i fangstposen.

8. »Beskyttelsesområde i Det Keltiske Hav«: farvandene i ICES-afsnit 7f, 7g og den del af 7j, der ligger nord for 50°N og øst for 11°W.

9. »Voracera«-liner: mekaniserede krogliner, der er konstrueret og fremstillet i lokalområdet, og som anvendes af den ikke-industrielle flåde, der fisker efter spidstandet blankesten i farvandene ud for det sydlige Spanien i ICES-afsnit 9a.







KAPITEL II

UNDTAGELSE BEGRUNDET I HØJE OVERLEVELSESRATER I NORDVESTLIGE FARVANDE

Artikel 3

Undtagelse begrundet i høje overlevelsesrater for jomfruhummer

1. Undtagelsen begrundet i høje overlevelsesrater, der er fastsat i artikel 15, stk. 4, litra b), i forordning (EU) nr. 1380/2013, finder anvendelse på: a) jomfruhummer (Nephrops norvegicus), der fanges i ICES-underområde 6 og 7 med tejner, fælder eller kurve (redskabskoder ( 1 ): FPO, FIX og FYK) b) jomfruhummer (Nephrops norvegicus), der fanges i ICES-underområde 7 med bundtrawl (OTT, OTB, TBS, TBN, TB, PTB, OT, PT, TX) med en maskestørrelse på mindst 100 mm c) jomfruhummer (Nephrops norvegicus), der fanges i ICES-underområde 7 med bundtrawl (OTT, OTB, TBS, TBN, TB, PTB, OT, PT, TX) med en maskestørrelse på 70-99 mm, der anvendes sammen med meget selektive anordninger, jf. stk. 2 og 3 d) jomfruhummer (Nephrops norvegicus), der fanges i ICES-afsnit 6a inden for 12 sømil fra kysten med skovltrawl (OTT, OTB, TBS, TBN, TB, PTB, OT, PT, TX) med en maskestørrelse på 80-110 mm.

2. Undtagelsen i stk. 1, litra c), gælder for fartøjer, der fisker i beskyttelsesområdet i Det Keltiske Hav, forudsat at de anvender en af følgende selektive anordninger: a) kvadratmasket panel på mindst 300 mm b) kvadratmasket panel på mindst 200 mm for fartøjer med en længde på under 12 meter c) Seltra-panel d) sorteringsrist med højst 35 mm mellem tremmerne som defineret i bilag VI, del B, til Europa-Parlamentets og Rådets forordning (EU) 2019/1241 ( 2 ) eller tilsvarende Netgrid-sorteringsrist e) fangstpose med en maskestørrelse på 100 mm med et kvadratmasket panel med en maskestørrelse på 100 mm f) dobbelt fangstpose, hvor den øverste fangstpose består af T90-maskenet med en maskestørrelse på mindst 90 mm og er udstyret med et sorteringspanel med en maskestørrelse på højst 300 mm.

3. Undtagelsen i stk. 1, litra c), gælder for fartøjer, der fisker i ICES-afsnit 7a, forudsat at de anvender en af følgende selektive anordninger: a) kvadratmasket panel på mindst 300 mm b) kvadratmasket panel på mindst 200 mm for fartøjer med en længde på under 12 m c) Seltra-panel d) sorteringsrist med højst 35 mm mellem tremmerne som omhandlet i del B i bilag VI til forordning (EU) 2019/1241 e) CEFAS Netgrid f) flip-flap-trawl.

4. Ved udsmid af jomfruhummer, der fanges som omhandlet i stk. 1, genudsættes individerne straks i hel tilstand i det område, hvori de er fanget.

Artikel 4

Undtagelse begrundet i høje overlevelsesrater for almindelig tunge

1. Undtagelsen begrundet i høje overlevelsesrater, der er fastsat i artikel 15, stk. 4, litra b), i forordning (EU) nr. 1380/2013, finder anvendelse på fangster af almindelig tunge (Solea solea) under den bevarelsesmæssige mindstereferencestørrelse, der tages i ICES-afsnit 7d inden for seks sømil fra kysten, men uden for udpegede yngleområder, med skovltrawl (redskabskoder: OTT, OTB, TBS, TBN, TB, PTB, OT, PT, TX) med en fangstpose med en maskestørrelse på 80-99 mm fra fartøjer: a) som har en maksimal længde på 10 meter og en maksimal maskineffekt på 221 kW, og b) som fisker på indtil 30 meters dybde, idet hvert træk højst må vare 90 minutter.

2. Ved udsmid af almindelig tunge, der fanges som omhandlet i stk. 1, genudsættes fiskene straks.

Artikel 5

Undtagelse begrundet i høje overlevelsesrater for rokker

1. Undtagelsen begrundet i høje overlevelsesrater, der er fastsat i artikel 15, stk. 4, litra b), i forordning (EU) nr. 1380/2013, finder anvendelse på fangster af rokker ( Rajiformes ), der fanges med et hvilket som helst redskab i de nordvestlige farvande (ICES-underområde 6 og 7).

2. Medlemsstater, der har en direkte forvaltningsmæssig interesse, fremlægger tidligst muligt hvert år, dog senest den 1. maj, yderligere videnskabelig dokumentation til støtte for undtagelsen i stk. 1. Den Videnskabelige, Tekniske og Økonomiske Komité for Fiskeri (STECF) forelægger en vurdering af den forelagte videnskabelige dokumentation senest den 31. juli hvert år.

3. Undtagelsen i stk. 1 finder også anvendelse på pletrokker. Medlemsstater med en direkte forvaltningsmæssig interesse fremlægger tidligst muligt hvert år, dog senest den 1. maj, yderligere videnskabelige oplysninger til støtte for denne undtagelse, herunder foreløbige oplysninger om pletrokker med hensyn til fangster, udsmid og fremskridt, hvad angår livskraft eller forskning i overlevelse i relevante fiskerier. STECF vurderer den fremlagte videnskabelige dokumentation senest den 31. juli hvert år.

4. Ved udsmid af rokker, der fanges som omhandlet i stk. 1, genudsættes fiskene straks.

Artikel 6

Undtagelse begrundet i høje overlevelsesrater for rødspætte

1. Undtagelsen begrundet i høje overlevelsesrater, der er fastsat i artikel 15, stk. 4, litra b), i forordning (EU) nr. 1380/2013, finder anvendelse på: a) rødspætte (Pleuronectes platessa), der fanges i ICES-afsnit 7d-7g med toggergarn (redskabskode: GTR, GTN, GEN, GN) b) rødspætte (Pleuronectes platessa), der fanges i ICES-afsnit 7d-7g med skovltrawl (redskabskode: OTT, OTB, TBS, TBN, TB, PTB, OT, PT, TX) c) rødspætte (Pleuronectes platessa), der fanges i ICES-afsnit 7a-7g fra fartøjer med en maksimal maskineffekt på over 221 kW, og som anvender bomtrawl (TBB), der er udstyret med en flip-op-rup eller et benthos exit-panel d) rødspætte (Pleuronectes platessa), der fanges i ICES-afsnit 7a-7g fra fartøjer, der anvender bomtrawl (TBB) og har en maksimal maskineffekt på 221 kW eller en maksimal længde på 24 m, og som er bygget til at fiske inden for 12 sømil fra kysten, og hvis træk i gennemsnit højst må vare 90 minutter e) rødspætte (Pleuronectes platessa), der fanges i ICES-afsnit 7d med snurrevod (redskabskode: SDN). ▼M1 f) rødspætte (Pleuronectes platessa), der fanges i ICES-afsnit 7b-7k med vod (redskabskode: SSC). ▼B

2. Med hensyn til undtagelserne, der er fastsat i litra c) og d) fremlægger medlemsstater med en direkte forvaltningsmæssig interesse tidligst muligt hvert år, dog senest den 1. maj, yderligere videnskabelige oplysninger til støtte for disse undtagelser, herunder foreløbige oplysninger om rødspætter med hensyn til fangster, udsmid og fremskridt, hvad angår livskraft eller forskning i overlevelse i relevante fiskerier. Medlemsstaterne fremlægger også en tidsplan for færdiggørelsen af den aftalte køreplan senest den 1. maj 2021. STECF vurderer denne senest den 30. juni 2021.

3. Ved udsmid af rødspætte, der fanges som omhandlet i stk. 1, genudsættes fiskene straks.

Artikel 7

Undtagelse begrundet i høje overlevelsesrater for arter, der fanges med tejner, fælder og kurve

1. Undtagelsen begrundet i høje overlevelsesrater, der er fastsat i artikel 15, stk. 4, litra b), i forordning (EU) nr. 1380/2013, finder anvendelse på arter, der fanges med tejner, fælder og kurve (redskabskode: FPO, FIX, FYK) in ICES-underområde 5 (undtaget 5a og omfattende alene EU-farvande i 5b), 6 og 7.

2. Fisk, der fanges som omhandlet i stk. 1, genudsættes straks.

Artikel 8

Undtagelse begrundet i høje overlevelsesrater for pelagiske arter

1. Undtagelse begrundet i høje overlevelsesrater, der er fastsat i artikel 15, stk. 4, litra b), i forordning (EU) nr. 1380/2013, finder anvendelse på fangster af makrel og sild i notfiskeriet i ICES-underområde 6, hvis alle følgende betingelser er opfyldt: a) fangsten slippes fri, før en vis procentdel (fastsat i stk. 2 og 3 nedenfor) af noten er halet (»indhalingspunktet«) b) noten er udstyret med synlige bøjer, som markerer grænsen for indhalingspunktet c) fartøjet og noten er udstyret med et elektronisk registrerings- og dokumentationssystem, som viser, hvornår, hvor og hvor langt noten er blevet halet ved hvert træk.

2. Indhalingspunktet er nået, når 80 % af noten er halet i fiskeriet efter makrel, og når 90 % af noten er halet i fiskeriet efter sild.

3. Hvis den omringede fiskestime består af en blanding af begge arter, er indhalingspunktet nået, når 80 % af noten er halet.

4. Det er forbudt at slippe fangster af makrel og sild fri, efter at indhalingspunktet er nået.

5. Der tages stikprøve fra den omringede fisketime, før den slippes fri, med henblik på at foretage et skøn over sammensætningen af arter, fiskenes størrelse og mængden af fisk.

6. Undtagelse begrundet i høje overlevelsesrater, der er fastsat i artikel 15, stk. 4, litra b), i forordning (EU) nr. 1380/2013, finder anvendelse på fangster af makrel og sild i fiskeriet med ringnet efter pelagiske arter, der ikke er omfattet af kvoter, i ICES-afsnit 7e og 7f, hvis betingelserne i stk. 1 og 5 i nærværende artikel og i artikel 15 i nærværende forordning tilsvarende er opfyldt.







KAPITEL III

UNDTAGELSE BEGRUNDET I HØJE OVERLEVELSESRATER I SYDVESTLIGE FARVANDE

Artikel 9

Undtagelse begrundet i høje overlevelsesrater for jomfruhummer

1. Undtagelsen begrundet i høje overlevelsesrater, der er fastsat i artikel 15, stk. 4, litra b), i forordning (EU) nr. 1380/2013, finder anvendelse på jomfruhummer ( Nephrops norvegicus ), der fanges i ICES-underområde 8 og 9 med bundtrawl (redskabskode: OTB, OTT, PTB, TBN, TBS, TB, TBB, OT, PT and TX).

2. Ved udsmid af jomfruhummer, der fanges som omhandlet i stk. 1, genudsættes jomfruhummerne straks i det område, hvori de er fanget.

Artikel 10

Undtagelse begrundet i høje overlevelsesrater for rokker

1. Undtagelsen begrundet i høje overlevelsesrater, der er fastsat i artikel 15, stk. 4, litra b), i forordning (EU) nr. 1380/2013, finder anvendelse på fangster af rokker ( Rajiformes ), der fanges med ethvert redskab i ICES-underområde 8 og 9.

2. Ved udsmid af rokker, der fanges som omhandlet i stk. 1, genudsættes rokkerne straks.

3. Medlemsstater, der har en direkte forvaltningsmæssig interesse, fremlægger hurtigst muligt, dog senest den 1. maj 2022, yderligere videnskabelig dokumentation til støtte for undtagelsen i stk. 1. STECF vurderer denne videnskabelige dokumentation senest den 31. juli 2022.

4. Undtagelsen i stk. 1 finder anvendelse på pletrokker: a) der fanges med toggergarn i ICES-underområde 8 og 9, indtil den 31. december 2022. Medlemsstater, der har en direkte forvaltningsmæssig interesse, fremlægger hurtigst muligt, dog senest den 1. maj 2022, yderligere videnskabelig dokumentation til støtte for denne undtagelse for pletrokker, der fanges med toggergarn. STECF vurderer denne videnskabelige dokumentation senest den 31. juli 2022 ▼M1 b) der fanges med bundtrawl i ICES-underområde 8, indtil den 31. december 2022. Medlemsstater, der har en direkte forvaltningsmæssig interesse, fremlægger hurtigst muligt, dog senest den 1. maj 2022, yderligere videnskabelig dokumentation til støtte for denne undtagelse for pletrokker, der fanges med bundtrawl. STECF vurderer denne videnskabelige dokumentation senest den 31. juli 2022. ▼B

Artikel 11

Undtagelse begrundet i høje overlevelsesrater for spidstandet blankesten

1. Undtagelsen begrundet i høje overlevelsesrater, der er fastsat i artikel 15, stk. 4, litra b), i forordning (EU) nr. 1380/2013, finder anvendelse på spidstandet blankesten ( Pagellus bogaraveo ), der fanges med ikke-industrielle voracera-liner i ICES-afsnit 9a, og på spidstandet blankesten ( Pagellus bogaraveo ), der fanges med kroge og liner (redskabskode: LHP, LHM, LLS, LLD) indtil den 31. december 2022 i ICES-underområde 8 og 10 og i ICES-afsnit 9a.

2. Medlemsstater, der har en direkte forvaltningsmæssig interesse, fremlægger tidligst muligt, dog senest den 1. maj 2022, yderligere videnskabelig dokumentation til støtte for undtagelsen i stk. 1 for spidstandet blankesten, der fanges med kroge og liner i ICES-underområde 8 og i ICES-afsnit 9a. STECF vurderer den forelagte videnskabelige dokumentation senest den 31. juli 2022.

3. Ved udsmid af spidstandet blankesten, der fanges som omhandlet i stk. 1, genudsættes de spidstandede blankesten straks.

Artikel 12

Undtagelse begrundet i høje overlevelsesrater for ansjos, hestemakrel og makrel

Den undtagelse begrundet i høje overlevelsesrater, der er fastsat i artikel 15, stk. 4, litra b), i forordning (EU) nr. 1380/2013, finder anvendelse på fangster af ansjos (Engraulis encrasicolus), hestemakrel (Trachurus spp.) og makrel (Scomber scombrus) i notfiskeri (PS), forudsat at nettet ikke fuldt ud tages om bord.







KAPITEL IV

DE MINIMIS-UNDTAGELSER I NORDVESTLIGE FARVANDE

Artikel 13

De minimis-undtagelse i de nordvestlige farvande

1. Uanset artikel 15, stk. 1, i forordning (EU) nr. 1380/2013 er det i henhold til dennes artikel 15, stk. 5, litra c), tilladt at smide følgende mængder ud i de nordvestlige farvande, jf. dog stk. 2-7: a) for hvilling (Merlangius merlangus), op til højst 5 % af de samlede årlige fangster af denne art taget af fartøjer i ICES-afsnit 7b-7k med bundtrawl og vod med en maskestørrelse på mindst 80 mm (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX), pelagisk trawl (OTM, PTM) og bomtrawl (BT2) med en maskestørrelse på 80-119 mm b) for almindelig tunge (Solea solea), op til højst 3 % af de samlede årlige fangster af denne art taget af fartøjer, der fisker efter almindelig tunge i ICES-afsnit 7d-7g med toggergarn og gællegarn (GN, GNS, GND, GNC, GTN, GTR, GEN, GNF) c) for almindelig tunge (Solea solea), op til højst 3 % af de samlede årlige fangster af denne art taget af fartøjer, der fisker efter almindelig tunge i ICES-afsnit 7d-7h med bomtrawl (TBB), der har en maskestørrelse på 80-119 mm og er udstyret med flamsk panel d) for kuller (Melanogrammus aeglefinus), op til 5 % af de samlede årlige fangster af denne art taget: i) af fartøjer, der anvender bundtrawl med en maskestørrelse på mindst 100 mm, vod (OTB, OTT, OT, PTB, PT, SSC, SDN, SPR, SX, SV, TBN, TBS, TB, TX) i 7b, 7c og 7e-k med fangster, der højst omfatter 30 % jomfruhummer, og bortset fra bomtrawl ii) af fartøjer, der anvender en maskestørrelse på mindst 80 mm i 7b, 7c og 7e-7k med fangster på over 30 % jomfruhummer iii) af fartøjer, der anvender bomtrawl med en maskestørrelse på mindst 80 mm i 7b, 7c og 7e-7k og samtidig anvender flamsk panel e) i fiskeriet efter blandede demersale arter, der udøves af fartøjer, der fisker efter hesterejer i ICES-afsnit 7a med bomtrawl (TBB) med en maskestørrelse på mindst 31 mm en mængde fiskearter under den bevarelsesmæssige mindstereferencestørrelse, som tilsammen ikke må overstige 0,85 % af de samlede årlige fangster af rødspætte og 0,15 % af de samlede årlige fangster af hvilling, der tages i fiskeriet efter blandede demersale arter ▼M1 f) for havgalt (Caproidae), op til højst 0,5 % af de samlede årlige fangster af denne art med alle redskaber i de pågældende områder taget af fartøjer i ICES-afsnit 7b, 7c og 7f-7k med bundtrawl (OTT, OTB, TBS, TBN, TB, PTB) ▼B g) for glashvarre (Lepidorhombus spp.) under MCRS op til 4 % af de samlede årlige fangster af disse arter for fartøjer, der anvender bomtrawl (TBB) med en maskestørrelse på 80-119 mm (BT2) i ICES-underområde 7 og med bundtrawl (OTT, OTB, TBS, TBN, TB, PTB, OT, PT, TX) på følgende betingelser: i) i ICES-afsnit 7f, 7g, den del af 7h, der ligger nord for 49°30'N, og den del af 7j, der ligger nord for 49°30'N og øst for længdegrad 11°W, for TR2-fartøjer med fangster bestående af mere end 55 % hvilling eller 55 % havtaske, kulmule eller glashvarre tilsammen ii) i ICES-underområde 7, uden for ovennævnte område, for TR2-fartøjer. h) for almindelig tunge (Solea solea), op til 3 % af de samlede årlige fangster af denne art taget af fartøjer i ICES-afsnit 7a med bomtrawl (BT2), der har en maskestørrelse på 80-119 mm og er udstyret med en selektionsanordning (flamsk panel) i) for guldlaks (Argentina silus) fanget fra fartøjer, der anvender bundtrawl (OTT, OTB, TBS, TBN, TB, PTB, OT, PT, TX) med en maskestørrelse på mindst 100 mm (TR1) i ICES-afsnit 5b (EU-farvande) og underområde 6, op til 0,6 % af de samlede årlige fangster af denne art med alle redskaber i de pågældende områder. j) for hestemakrel (Trachurus spp.), op til 3 % i 2020 af de samlede årlige bifangster af disse arter taget af fartøjer, der fisker efter blandede demersale arter i ICES-underområde 6 og ICES-afsnit 7b-7k med bundtrawl, vod og bomtrawl (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX) k) for makrel (Scomber scombrus), op til 3 % i 2020 af de samlede årlige bifangster af denne art taget af fartøjer, der fisker efter blandede demersale arter i ICES-underområde 6 og ICES-afsnit 7b-7k med bundtrawl, vod og bomtrawl (OTB, OTT, OT, PTB, PT, SSC, SDN, SPR, SX, SV, TBB, TBN, TBS, TB, TX) l) for kuller (Melanogrammus aeglefinus) under den bevarelsesmæssige mindstereferencestørrelse, op til højst 3 % af de samlede årlige fangster af denne art taget af fartøjer, der fisker efter jomfruhummer (Nephrops norvegicus) vest for Skotland i ICES-afsnit 6a med bundtrawl med en maskestørrelse på op til 119 mm (OTB, OTT, OT, TBN, TB), forudsat at fartøjerne anvender de meget selektive anordninger, der er omhandlet i artikel 3, stk. 3. m) for blåhvilling (Micromesistius poutassou), op til 5 % af de samlede årlige fangster i det pelagiske trawlfiskeri til industriformål efter nævnte art i ICES-underområde 5b, 6 og 7, og som forarbejder denne art om bord til råvare til fremstilling af surimi n) for hvid tun (Thunnus alalunga) i fiskeriet efter hvid tun, op til 5 % af de samlede årlige fangster ved anvendelse af pelagisk partrawl (PTM) i ICES-underområde 7 o) for makrel (Scomber scombrus), hestemakrel (Trachurus spp.), sild (Clupea harengus) og hvilling (Merlangius merlangus), op til højst 1 % af de samlede årlige fangster i det pelagiske fiskeri med pelagiske trawlere med en længde overalt på op til 25 m, der anvender pelagisk trawl (OTM og PTM), og som fisker efter makrel, hestemakrel og sild i ICES-afsnit 7d

2. ►M1 ◄ De minimis-undtagelsen i stk. 1, litra a) finder anvendelse indtil den 31. december 2022. Medlemsstater, der har en direkte forvaltningsmæssig interesse, fremsender hurtigst muligt, dog senest den 1. maj 2022, yderligere dokumentation om fangstsammensætning. STECF vurderer den forelagte videnskabelige dokumentation senest den 31. juli 2022.

3. De minimis-undtagelsen i stk. 1, litra g) finder anvendelse indtil den 31. december 2022. Medlemsstater, der har en direkte forvaltningsmæssig interesse, fremlægger hurtigst muligt, dog senest den 1. maj 2022, yderligere oplysninger om omkostninger ved glashvarre under MCRS, der opbevares på fartøjer samt flådedata. STECF vurderer den forelagte videnskabelige dokumentation senest den 31. juli 2022.

4. De minimis-undtagelsen i stk. 1, litra h) finder anvendelse indtil den 31. december 2022. Medlemsstater, der har en direkte forvaltningsmæssig interesse i de minimis-undtagelsen, fremlægger hurtigst muligt, dog senest den 1. maj 2022, yderligere dokumentation om selektivitet og anvendelsen af denne de minimis-undtagelse. STECF vurderer den forelagte videnskabelige dokumentation senest den 31. juli 2022.

5. Medlemsstater, der har en direkte forvaltningsmæssig interesse, fremlægger hurtigst muligt, dog senest den 1. maj 2022, yderligere oplysninger om selektivitet og uforholdsmæssige omkostninger til støtte for undtagelserne i stk. 1, litra f), og litra i)-k). STECF vurderer den forelagte videnskabelige dokumentation senest den 31. juli 2022.

6. Medlemsstater, der har en direkte forvaltningsmæssig interesse, fremlægger hurtigst muligt, dog senest den 1. maj 2023, yderligere oplysninger om fiskerimønstre til støtte for undtagelserne i stk. 1, litra m), n) og o). STECF vurderer den forelagte videnskabelige dokumentation senest den 31. juli 2023.

7. De minimis-undtagelserne i stk. 1, litra d), f), og i)-l) finder anvendelse indtil den 31. december 2022.







KAPITEL V

DE MINIMIS-UNDTAGELSER I SYDVESTLIGE FARVANDE

Artikel 14

De minimis-undtagelser i de sydvestlige farvande

1. Uanset artikel 15, stk. 1, i forordning (EU) nr. 1380/2013 er det tilladt at smide følgende mængder ud i de sydvestlige farvande, jf. forordningens artikel 15, stk. 5, litra c): a) for kulmule (Merluccius merluccius), op til 5 % af de samlede årlige fangster af denne art taget af fartøjer, der anvender trawl og vod (redskabskode: OTM, PTM, OTT, OTB, PTB, OT, PT, TBN, TBS, TX, SSC, SPR, TB, SDN, SX, SV) in ICES-underområde 8 og 9 b) for almindelig tunge (Solea solea), op til 5 % af de samlede årlige fangster af denne art taget af fartøjer, der anvender pelagiske trawl, bomtrawl og bundtrawl (redskabskode: OTM, PTM, OTB, OTT, PTB, TBN, TBS, TBB, OT, PT and TX) i ICES-afsnit 8a og 8b c) for almindelig tunge (Solea solea), op til 3 % af de samlede årlige fangster af denne art taget af fartøjer, der anvender toggergarn og gællenet (redskabskode: GNS, GN, GND, GNC, GTN, GTR and GEN) i ICES-afsnit 8a og 8b d) for beryxarter (Beryx spp.), op til 5 % af de samlede årlige fangster af disse arter taget af fartøjer, der anvender kroge og liner (redskabskode: LHP, LHM, LLS, LLD) i ICES-underområde 10 e) for hestemakrel (Trachurus spp.), op til 5 % af de samlede årlige fangster af hestemakrel fra fartøjer, der anvender bomtrawl, bundtrawl og vod (redskabskode: OTB, OTT, PTB, TBN, TBS, TBB, OT, PT, TX, SSC, SPR, SDN, SX og SV) i ICES-underområde 8 og 9 f) for hestemakrel (Trachurus spp.), op til 3 % af de samlede årlige fangster af hestemakrel fra fartøjer, der anvender gællenet (redskabskode: GNS, GND, GNC, GTR, GTN) i ICES-underområde 8, 9 og 10 og CECAF-afsnit 34.1.1, 34.1.2 og 34.2.0 g) for makrel (Scomber scombrus), op til 5 % af de samlede årlige fangster af denne art fra fartøjer, der anvender bomtrawl, bundtrawl og vod (redskabskode: OTB, OTT, PTB, TBN, TBS, TBB, OT, PT, TX, SSC, SPR, SDN, SX og SV) i ICES-underområde 8 og 9 h) for makrel (Scomber scombrus), op til 3 % af de samlede årlige fangster af denne art fra fartøjer, der anvender gællenet (redskabskode: GNS, GND, GNC, GTR, GTN) i ICES-underområde 8 og 9 og CECAF-afsnit 34.1.1, 34.1.2 og 34.2.0 i) for glashvarre (Lepidorhombus spp.), op til 5 % af de samlede årlige fangster af glashvarre fra fartøjer, der anvender bomtrawl, bundtrawl og vod (redskabskode: OTB, OTT, PTB, TBN, TBS, TBB, OT, PT, TX, SSC, SPR, SDN, SX og SV) i ICES-underområde 8 og 9 j) for glashvarre (Lepidorhombus spp.), op til 4 % af de samlede årlige fangster af glashvarre fra fartøjer, der anvender gællenet (redskabskode: GNS, GND, GNC, GTR og GTN) i ICES-underområde 8 og 9 k) for havtaske (Lophiidae), op til 5 % af de samlede årlige fangster af havtaske fra fartøjer, der anvender pelagiske trawl, bomtrawl, bundtrawl og vod (redskabskode: OTM, PTM, OTB, OTT, PTB, TBN, TBS, TBB, OT, PT, TX, SSC, SPR, SDN, SX, SV) i ICES-underområde 8 og 9 l) for havtaske (Lophiidae), op til 4 % af de samlede årlige fangster af havtaske fra fartøjer, der anvender gællenet (redskabskode: GNS, GND, GNC, GTR og GTN) i ICES-underområde 8 og 9 ▼M1 m) for hvilling (Merlangius merlangus), op til 5 % af de samlede årlige fangster af denne art fra fartøjer, der anvender pelagiske trawl, bomtrawl, bundtrawl og vod (redskabskode: OTB, OTT, OTM, PTB, PTM, TBN, TBS, TBB, OT, PT, TX, TM, SSC, SPR, SDN, SX, SV) i ICES-underområde 8 ▼B n) for hvilling (Merlangius merlangus), op til 4 % af de samlede årlige fangster af denne art fra fartøjer, der anvender gællenet (redskabskode: GNS, GND, GNC, GTR og GTN) i ICES-underområde 8 o) for ansjos (Engraulis encrasicolus), op til 5 % af de samlede årlige fangster af denne art fra fartøjer, der anvender bomtrawl, bundtrawl og vod (OTT, OTB, PTB, OT, PT, TBN, TBS, TX, SSC, SPR, TB, TBB, SDN, SX, SV) i ICES-underområde 8 og 9 p) for spidstandet blankesten (Pagellus bogaraveo), op til 5 % af de samlede årlige fangster af denne art fra fartøjer, der anvender bomtrawl, bundtrawl og vod (OTT, OTB, PTB, OT, PT, TBN, TBS, TX, SSC, SPR, TB, TBB, SDN, SX, SV) i Cadizbugten i ICES-underområde 9a q) for tunge (Solea spp.), op til 1 % af de samlede årlige fangster af tunge fra fartøjer, der anvender bomtrawl, bundtrawl og vod (redskabskode: OTT, OTB, PTB, OT, PT, TBN, TBS, TX, SSC, SPR, TB, TBB, SDN, SX, SV) Cadizbugten i ICES-underområde 9a. r) for blåhvilling (Micromesistius poutassou), op til 5 % af de samlede årlige fangster i det pelagiske trawlfiskeri til industriformål efter blåhvilling i ICES-underområde 8 ved anvendelse af pelagisk trawl (OTM) og pelagisk partrawl (PTM), og som forarbejder denne art om bord til råvare til fremstilling af surimi s) for hvid tun (Thunnus alalunga), op til højst 5 % af de samlede årlige fangster i fiskeriet efter hvid tun ved anvendelse af pelagisk partrawl (PTM) og pelagisk trawl (OTM) i ICES-underområde 8 t) for ansjos (Engraulis encrasicolus), makrel (Scomber scombrus) og hestemakrel (Trachurus spp.), op til 4 % af de samlede årlige fangster i det pelagiske trawlfiskeri efter ansjos, makrel og hestemakrel i ICES-underområde 8 med pelagisk trawl u) for hestemakrel (Trachurus spp.) og makrel (Scomber scombrus), op til 4 % af de samlede årlige fangster, og for ansjos (Engraulis encrasicolus), op til 1 % af de samlede årlige fangster ved notfiskeri (PS) i ICES-underområde 8, 9 og 10 samt CECAF-afsnit 34.1.1, 34.1.2, 34.2.0.

2. Medlemsstater, der har en direkte forvaltningsmæssig interesse, fremlægger tidligst muligt, dog senest den 1. maj hvert år, yderligere videnskabelig dokumentation til støtte for undtagelserne i stk. 1, litra e)-q).

3. De minimis-undtagelserne i stk. 1, litra m) og n), finder anvendelse indtil den 31. december 2022.







KAPITEL VI

DOKUMENTATION AF FANGST

Artikel 15

Dokumentation af fangst for pelagiske flåder

Mængden af fisk, der er genudsat i henhold til den undtagelse, der er fastsat i artikel 8, og resultaterne af den stikprøve, der kræves i henhold til artikel 8, stk. 5, angives i logbogen.







KAPITEL VII

AFSLUTTENDE BESTEMMELSER

Artikel 16

Ophævelse

Delegeret forordning (EU) 2019/2239 og (EU) 2019/2237 ophæves.

Artikel 17

Ikrafttræden

Denne forordning træder i kraft dagen efter offentliggørelsen i Den Europæiske Unions Tidende.

Den finder anvendelse fra den 1. januar 2021 til den 31. december 2023.

Denne forordning er bindende i alle enkeltheder og gælder umiddelbart i hver medlemsstat.